સાયનના રોડ-નંબર ૮ની ટિળક હૉસ્પિટલ તરફની ફૂટપાથ પર સૌંદર્યકરણ અને સુશોભીકરણના નામે લગાડવામાં આવેલાં વૃક્ષોને સમયે-સમયે પાણી આપવામાં ન આવતાં એ હવે સુકાઈ ગયાં છે. પૂરતું પોષણ ન મળવાથી મોટા ભાગની ગ્રીનરી સુકાઈને નષ્ટ પામી છે. જે ઉદ્દેશથી અહીં બ્યુટિફિકેશન કરવામાં આવ્યું હતું એ ઉદ્દેશ પણ ગ્રીનરીની જેમ જ નષ્ટ પામ્યો છે. ઍમ્બ્યુલન્સના ડ્રાઇવરો, ટૅક્સી-ડ્રાઇવરો અને અન્ય રાહદારીઓ રાત પડતાં આ જગ્યાનો યુરિનલ તરીકે ફરીથી ઉપયોગ કરવા લાગ્યા છે. લોકો આ જગ્યા પર કચરો ફેંકવા લાગ્યા છે. યુરિનલ અને કચરો બન્ને સમયે-સમયે સાફ ન થતાં આ વિસ્તારમાં દુર્ગંધ પણ ફેલાય છે.